钦定古今图书集成/明伦汇编/官常典/第619卷 > 《雁门太守牵府君碑》孙楚
## 钦定古今图书集成/明伦汇编/官常典/第619卷 > 《雁门太守牵府君碑》孙楚

君体德允直，才量高洁，明鉴达于世变，弘毅足以致远，聿振鸿翼于衮尘之表，率尔先觉于拟议之前。君
与刘备，少长河朔，英雄同契，为刎颈之交。俄而委质
于太祖，备遂鼎足于蜀汉。所交非常，为时所忌，每自
酌损，在乎季孟之间。迁雁门太守，教民耕战，听断以
情，信赏必罚，下服其命。是以外裔窘迫，罔知所安，譬
秋枯之陨，晨风，激雹之不及掩耳也。伐叛柔服，威震
沙漠，遗种远迹，万里无烟

烈烈君侯，文武允崇。少兼七德，翰飞抚戎。名扬河朔，
威镇汉中。临危运奇，在难匪后。回旌东麾，抚司徐青。
截彼降贼，海岱以平。剖符千里，为国干城。